ประกาศกระทรวงสาธารณสุขประกาศกระทรวงสาธารณสุขเรื่องยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนฉบับที่ ๔๗ อาศัยอำนาจตามความในมาตรา ๗๖ (๙) แห่งพระราชบัญญัติยา พ.ศ. ๒๕๑๐ซึ่งแก้ไขเพิ่มเติมโดยพระราชบัญญัติยา (ฉบับที่ ๓) พ.ศ. ๒๕๒๒ และมาตรา ๗๘ แห่งพระราชบัญญัติยาพ.ศ. ๒๕๑๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงสาธารณสุขโดยคำแนะนำของคณะกรรมการยาในการประชุมครั้งที่ ๑/๒๕๕๕ เมื่อวันที่ ๙ มีนาคม พ.ศ. ๒๕๕๕ออกประกาศไว้ดังต่อไปนี้ข้อ ๑ ให้ยกเลิกความใน(๑.๒๖) (๑.๓๒) และ (๑.๓๓) ของข้อ ๓ แห่งประกาศกระทรวงสาธารณสุข เรื่องยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนลงวันที่ ๑๖ กุมภาพันธ์ พ.ศ. ๒๕๓๓ และให้ใช้ความต่อไปนี้แทน(๑.๒๖) ยาจำพวกเพนิซิลลิน (Penicillins)(๑.๒๖.๑) ยาจำพวกเพนิซิลลิน (Penicillins) ยกเว้นอะมอกซิซิลลิน (Amoxicillin)คำเตือน๑. ห้ามใช้ในผู้ที่เคยแพ้ยานี้๒. ยานี้อาจทำให้เกิดการแพ้และเป็นอันตรายถึงชีวิต๓. หากเกิดอาการผื่นแดง ระคายเคืองหรือบวมให้หยุดใช้ยาและปรึกษาแพทย์(๑.๒๖.๒) ยาอะมอกซิซิลลิน (Amoxicillin)คำเตือนในฉลากและเอกสารกำกับยา๑. ห้ามใช้ในผู้ที่เคยแพ้ยานี้๒. ยานี้อาจทำให้เกิดการแพ้และเป็นอันตรายถึงชีวิต๓. หากเกิดอาการผื่นแดง ระคายเคืองหรือบวมให้หยุดใช้ยาและปรึกษาแพทย์๔. หากใช้ยานี้แล้วมีอาการผื่นแดง หรือมีอาการคล้ายเป็นหวัดให้หยุดยาและรีบปรึกษาแพทย์ทันทีคำเตือนในเอกสารกำกับยา๕. เมื่อใช้ยานี้หากมีอาการดังต่อไปนี้ เช่น ไข้ ผื่นแดง ตุ่มน้ำพองมีการหลุดลอกของผิวหนังและบริเวณเยื่อบุต่าง ๆ เช่น ในช่องปาก ลำคอ จมูกอวัยวะสืบพันธุ์ และเยื่อบุตาอักเสบให้หยุดยาและปรึกษาแพทย์เพราะอาจเป็น Stevens-Johnsonsyndrome(๑.๓๒) ยาจำพวกซัลโฟนาไมด์ (Sulfonamides) สำหรับใช้ภายนอก(๑.๓๒.๑) ยาจำพวกซัลโฟนาไมด์ (Sulfonamides) สำหรับใช้ภายนอกยกเว้นซัลฟาไดอะซีน (Sulfadiazine) ซัลฟาดอกซีน (Sulfadoxine)ซัลฟาฟูราโซล (Sulfafurazole) ซัลฟามีธอกซาโซล(Sulfamethoxazol) และซัลฟาซาลาซีน (Sulfasalazine)คำเตือนห้ามใช้ในผู้ที่เคยแพ้ยานี้(๑.๓๒.๒) ยาซัลฟาไดอะซีน (Sulfadiazine) ยาซัลฟาดอกซีน(Sulfadoxine) ยาซัลฟาฟูราโซล (Sulfafurazole) ยาซัลฟามีธอกซาโซล (Sulfamethoxazol) และยาซัลฟาซาลาซีน(Sulfasalazine) สำหรับใช้ภายนอกคำเตือนในฉลากและเอกสารกำกับยา๑. ห้ามใช้ในผู้ที่แพ้ยาปฏิชีวนะกลุ่มซัลโฟนาไมด์๒. ห้ามใช้ในเด็กอายุต่ำกว่า ๒ เดือน๓. ใช้ด้วยความระมัดระวังในผู้ป่วยที่มีภาวะบกพร่องเอนไซม์ G6PDคำเตือนในเอกสารกำกับยา๔. หากใช้ยาแล้วผู้ป่วยเกิดอาการตัวเขียว เหนื่อยง่าย ให้หยุดยาเนื่องจากอาจเกิดภาวะmethemoglobinemia(๑.๓๓) ยาจำพวกซัลโฟนาไมด์ (Sulfonamides) สำหรับใช้ภายใน(๑.๓๓.๑) ยาจำพวกซัลโฟนาไมด์ (Sulfonamides) สำหรับใช้ภายในยกเว้น ซัลฟาไดอะซีน (Sulfadiazine) ซัลฟาดอกซีน (Sulfadoxine)ซัลฟาฟูราโซล (Sulfafurazole) ซัลฟามีธอกซาโซล(Sulfamethoxazol) และซัลฟาซาลาซีน (Sulfasalazine)คำเตือน๑. ห้ามใช้ในผู้ที่เคยแพ้ยานี้๒. ยานี้อาจทำให้เกิดอันตรายต่อตับ ไต ได้๓. ห้ามใช้ในเด็กอายุต่ำกว่า ๒ เดือน หญิงมีครรภ์ ระยะให้นมบุตร(๑.๓๓.๒) ยาซัลฟาไดอะซีน (Sulfadiazine) ยาซัลฟาดอกซีน(Sulfadoxine) ยาซัลฟาฟูราโซล (Sulfafurazole) ยาซัลฟามีธอกซาโซล (Sulfamethoxazol) และยาซัลฟาซาลาซีน (Sulfasalazine) สำหรับใช้ภายในคำเตือนในฉลากและเอกสารกำกับยา๑. ห้ามใช้ในผู้ที่เคยแพ้ยานี้๒. ยานี้อาจทำให้เกิดอันตรายต่อตับ ไต ได้๓. ห้ามใช้ในเด็กอายุต่ำกว่า ๒ เดือน หญิงมีครรภ์ ระยะให้นมบุตร๔. หากใช้ยานี้แล้วมีอาการผื่นแดง หรือมีอาการคล้ายเป็นหวัดให้หยุดยาและรีบปรึกษาแพทย์ทันทีคำเตือนในเอกสารกำกับยา๕. เมื่อใช้ยานี้หากมีอาการดังต่อไปนี้ เช่น ไข้ ผื่นแดง ตุ่มน้ำพองมีการหลุดลอกของผิวหนังและบริเวณเยื่อบุต่าง ๆ เช่น ในช่องปาก ลำคอ จมูกอวัยวะสืบพันธุ์ และเยื่อบุตาอักเสบ ให้หยุดยาและปรึกษาแพทย์เพราะอาจเป็น Stevens-Johnsonsyndromeข้อ ๒ ให้ยกเลิกความใน(๔) และ (๕๓.๒) ของข้อ ๓ แห่งประกาศกระทรวงสาธารณสุข เรื่องยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนลงวันที่ ๑๖ กุมภาพันธ์ พ.ศ. ๒๕๓๓ ซึ่งแก้ไขเพิ่มเติมโดยประกาศกระทรวงสาธารณสุขเรื่องยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนฉบับที่ ๔๒ ลงวันที่ ๒ กุมภาพันธ์ พ.ศ. ๒๕๕๓ และให้ใช้ความต่อไปนี้แทน(๔) ยากลุ่ม Conventional NSAIDs(๔.๑) ยากลุ่ม Conventional NSAIDs ยกเว้น แอสไพริน(Aspirin), พาราเซตามอล (Paracetamol), ไนมิซุไลด์ (Nimesulide), ฟีนิลบิวตาโซน (Phenylbutazone),มีลอกซิแคม (Meloxicam), ไพรอกซิแคม (Piroxicam),ทีนอกซิแคม (Tenoxicam) และไอบู - โพรเฟน (Ibuprofen)คำเตือนในฉลากและเอกสารกำกับยา๑. ห้ามใช้ในผู้ที่แพ้ยานี้ หรือผู้ที่มีอาการหอบหืด ลมพิษหรือโพรงจมูกอักเสบแบบเฉียบพลันจากการแพ้ยากลุ่มแอสไพริน หรือกลุ่ม NSAIDs๒. สตรีมีครรภ์ไตรมาสสุดท้ายหลีกเลี่ยงการใช้ยานี้นอกจากแพทย์สั่ง๓. ห้ามใช้ในผู้ที่มีเลือดออกในกระเพาะอาหาร หรือสำไส้ หรือมีแผลทะลุ๔. ห้ามใช้ในผู้ที่เป็นโรคตับ โรคไต อย่างรุนแรง๕. ห้ามใช้ในผู้ที่เป็นโรคไข้เลือดออกคำเตือนในเอกสารกำกับยา๖.ยานี้อาจเพิ่มความเสี่ยงต่อการเกิดเลือดออกหรือแผลในกระเพาะอาหารและลำไส้๗.ยานี้อาจเพิ่มความเสี่ยงต่อการเกิดการตีบตันของหลอดเลือดสมองและหลอดเลือดหัวใจโดยเฉพาะเมื่อใช้ยาในขนาดสูงเป็นเวลานาน๘. ยานี้อาจทำให้เกิดอาการไม่พึงประสงค์ของภาวะบวมน้ำจึงควรใช้ยาด้วยความระมัดระวังในผู้ที่เป็นโรคหัวใจ ไตทำงานผิดปกติ๙. ระมัดระวังการใช้ยานี้ในผู้ที่มีความดันโลหิตสูง หรือผู้สูงอายุ๑๐. ยานี้มีผลต่อการเกาะกลุ่มกันของเกล็ดเลือดจึงควรหลีกเลี่ยงในผู้ที่สงสัยว่าจะเป็นไข้เลือดออกหรือเกล็ดเลือดผิดปกติจากสาเหตุอื่น ๆ(๔.๒) ยามีลอกซิแคม (Meloxicam), ยาไพรอกซิแคม(Piroxicam), ยาทีนอกซิแคม (Tenoxicam) และยาไอบูโพรเฟน (Ibuprofen)คำเตือนในฉลากและเอกสารกำกับยา๑. ห้ามใช้ในผู้ที่แพ้ยานี้ หรือผู้ที่มีอาการหอบหืด ลมพิษ หรือโพรงจมูกอักเสบแบบเฉียบพลันจากการแพ้ยากลุ่มแอสไพรินหรือกลุ่ม NSAIDs๒. สตรีมีครรภ์ไตรมาสสุดท้ายหลีกเลี่ยงการใช้ยานี้นอกจากแพทย์สั่ง๓. ห้ามใช้ในผู้ที่มีเลือดออกในกระเพาะอาหาร หรือสำไส้ หรือมีแผลทะลุ๔. ห้ามใช้ในผู้ที่เป็นโรคตับ โรคไต อย่างรุนแรง๕. ห้ามใช้ในผู้ที่เป็นโรคไข้เลือดออก๖. หากใช้ยานี้แล้วมีอาการผื่นแดง หรือมีอาการคล้ายเป็นหวัดให้หยุดยาและรีบปรึกษาแพทย์ทันทีคำเตือนในเอกสารกำกับยา๗.ยานี้อาจเพิ่มความเสี่ยงต่อการเกิดเลือดออกหรือแผลในกระเพาะอาหารและลำไส้๘. ยานี้อาจเพิ่มความเสี่ยงต่อการเกิดการตีบตันของหลอดเลือดสมองและหลอดเลือดหัวใจโดยเฉพาะเมื่อใช้ยาในขนาดสูงเป็นเวลานาน๙. ยานี้อาจทำให้เกิดอาการไม่พึงประสงค์ของภาวะบวมน้ำจึงควรใช้ยาด้วยความระมัดระวังในผู้ที่เป็นโรคหัวใจ ไตทำงานผิดปกติ๑๐. ระมัดระวังการใช้ยานี้ในผู้ที่มีความดันโลหิตสูง หรือผู้สูงอายุ๑๑. ยานี้มีผลต่อการเกาะกลุ่มกันของเกล็ดเลือดจึงควรหลีกเลี่ยงในผู้ที่สงสัยว่าจะเป็นไข้เลือดออกหรือเกล็ดเลือดผิดปกติจากสาเหตุอื่น ๆ๑๒. เมื่อใช้ยานี้หากมีอาการดังต่อไปนี้ เช่น ไข้ ผื่นแดง ตุ่มน้ำพองมีการหลุดลอกของผิวหนังและบริเวณเยื่อบุต่าง ๆ เช่น ในช่องปาก ลำคอ จมูกอวัยวะสืบพันธุ์ และเยื่อบุตาอักเสบให้หยุดยาและปรึกษาแพทย์เพราะอาจเป็น Stevens-Johnsonsyndrome(๕๓.๒) เซเรคอกสิบ (Celecoxib) และพาเรคอกสิบ(Parecoxib)คำเตือนในฉลากและเอกสารกำกับยา :๑. ห้ามใช้ในผู้ที่แพ้ยานี้ สตรีมีครรภ์และสตรีระยะให้นมบุตร๒.ห้ามใช้ในผู้ที่ได้รับการผ่าตัดหลอดเลือดหัวใจในระยะหลังผ่าตัดใหม่ ๆ (immediately postoperativeperiod)๓. ห้ามใช้ยานี้ในผู้ป่วยโรคเกี่ยวกับหลอดเลือดหัวใจหรือหลอดเลือดสมอง๔. หากใช้ยานี้แล้วมีอาการผื่นแดง หรือมีอาการคล้ายเป็นหวัดให้หยุดยาและรีบปรึกษาแพทย์ทันที๕. ห้ามใช้ในผู้ที่เคยแพ้ยานี้และผู้ที่มีประวัติแพ้ยาในกลุ่ม sulfonamide๖. เมื่อใช้ยานี้หากมีอาการดังต่อไปนี้ เช่น ไข้ ผื่นแดง ตุ่มน้ำพองมีการหลุดลอกของผิวหนังและบริเวณเยื่อบุต่าง ๆ เช่น ในช่องปาก ลำคอ จมูกอวัยวะสืบพันธุ์ และเยื่อบุตาอักเสบ ให้หยุดยาและปรึกษาแพทย์เพราะอาจเป็น Stevens-Johnsonsyndromeคำเตือนในเอกสารกำกับยา :๗. ห้ามใช้ยานี้ในผู้ป่วยภาวะกล้ามเนื้อหัวใจตายหรือผู้ป่วยที่มีภาวะหัวใจล้มเหลวเลือดคั่ง (congestive heart failure NYHA II-IV)๘. ห้ามใช้ยานี้ในผู้ป่วยที่เคยเป็นโรคหลอดเลือดหัวใจตีบตันหรือเคยมีภาวะอัมพฤกษ์ อัมพาตอันเกิดจากโรคหลอดเลือดสมอง๙.ระมัดระวังการใช้ยานี้ในผู้ที่มีปัจจัยเสี่ยงต่อการเกิดโรคหลอดเลือดหัวใจ เช่นความดันโลหิตสูง ระดับไขมันในเลือดสูง โรคเบาหวาน ผู้สูบบุหรี่ ผู้สูงอายุ เป็นต้น๑๐. ระมัดระวังการใช้ยานี้ในผู้ป่วยที่มีความผิดปกติของตับและไตข้อ ๓ ให้ยกเลิกประกาศกระทรวงสาธารณสุขเรื่องยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนฉบับที่ ๓๓ ลงวันที่ ๒๕ กันยายน พ.ศ. ๒๕๔๖ข้อ ๔ ให้ยกเลิกความใน(๙) ของข้อ ๓ แห่งประกาศกระทรวงสาธารณสุข เรื่องยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนลงวันที่ ๑๖ กุมภาพันธ์ พ.ศ. ๒๕๓๓ ซึ่งแก้ไขเพิ่มเติมโดยประกาศกระทรวงสาธารณสุขเรื่องยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนฉบับที่ ๒๔ ลงวันที่ ๒๔ กุมภาพันธ์ พ.ศ. ๒๕๔๔ และให้ใช้ความต่อไปนี้แทน(๙) ยาจำพวกรักษาโรคลมบ้าหมู (Antiepileptics)(๙.๑) ยาจำพวกรักษาโรคลมบ้าหมู (Antiepileptics) ยกเว้นโทพิราเมท (Topiramate) คาร์บามาซีพีน (Carbamazepine)ลาโมทริจีน (Lamotrigine), ฟีโนบาร์บิทอล (Phenobarbital)และฟีนีโทอิน (Phenytoin)คำเตือน๑. ยานี้อาจทำให้ง่วงซึมจึงไม่ควรขับขี่ยานยนต์หรือทำงานเกี่ยวกับเครื่องจักรและไม่ควรดื่มสุราหรือสิ่งที่มีแอลกอฮอล์ผสมอยู่ขณะใช้ยานี้๒. ยานี้อาจทำให้เกิดความผิดปกติของเม็ดเลือด๓. ห้ามใช้ยานี้ในสตรีมีครรภ์ เพราะอาจทำให้ทารกพิการได้๔. ควรระมัดระวังการใช้ยานี้ในผู้ป่วยโรคตับ โรคไต(๙.๒) ยาโทพิราเมท (Topiramate)คำเตือน๑. ยานี้อาจทำให้ง่วงซึมจึงไม่ควรขับขี่ยานยนต์หรือทำงานเกี่ยวกับเครื่องจักรและไม่ควรดื่มสุราหรือสิ่งที่มีแอลกอฮอล์ผสมอยู่ขณะใช้ยานี้๒. ยานี้อาจทำให้เกิดความผิดปกติของเม็ดเลือด๓. ห้ามใช้ยานี้ในสตรีมีครรภ์ เพราะอาจทำให้ทารกพิการได้๔. ควรระมัดระวังการใช้ยานี้ในผู้ป่วยโรคตับ โรคไต๕. ยานี้อาจทำให้เกิดภาวะสายตาสั้นเฉียบพลัน (Acute myopia) และโรคต้อหินชนิด Secondary angle closure glaucoma๖. หากใช้ยานี้แล้วมีอาการผิดปกติทางสายตา ได้แก่ มองเห็นไม่ชัดหรือปวดตา ให้หยุดใช้ยาทันทีและปรึกษาแพทย์๗. ควรดื่มน้ำให้มากเพียงพอทุกวัน เพื่อป้องกันการเกิดนิ่วในไต คำเตือนในเอกสา ร กำกับยา(๙.๓) ยาคาร์บามาซีพีน (Carbamazepine), ยาลาโมทริจีน(Lamotrigine), ฟีโนบาร์บิทอล (Phenobarbital) และฟีนีโทอิน (Phenytoin)คำเตือนในฉลากและเอกสารกำกับยา๑. ยานี้อาจทำให้ง่วงซึมจึงไม่ควรขับขี่ยานยนต์หรือทำงานเกี่ยวกับเครื่องจักรและไม่ควรดื่มสุราหรือสิ่งที่มีแอลกอฮอล์ผสมอยู่ขณะใช้ยานี้๒. ยานี้อาจทำให้เกิดความผิดปกติของเม็ดเลือด๓. ห้ามใช้ยานี้ในสตรีมีครรภ์ เพราะอาจทำให้ทารกพิการได้๔. ควรระมัดระวังการใช้ยานี้ในผู้ป่วยโรคตับ โรคไต๕. หากใช้ยานี้แล้วมีอาการผื่นแดง หรือมีอาการคล้ายเป็นหวัดให้หยุดยาและรีบปรึกษาแพทย์ทันที๖. ห้ามใช้ในผู้ที่เคยแพ้ยานี้คำเตือนในเอกสารกำกับยา๗. เมื่อใช้ยานี้หากมีอาการดังต่อไปนี้ เช่น ไข้ ผื่นแดง ตุ่มน้ำพองมีการหลุดลอกของผิวหนังและบริเวณเยื่อบุต่างๆ เช่น ในช่องปาก ลำคอ จมูกอวัยวะสืบพันธุ์ และเยื่อบุตาอักเสบ ให้หยุดยาและปรึกษาแพทย์เพราะอาจเป็น Stevens-Johnsonsyndromeข้อ ๕ ให้ยกเลิกความใน(๔๘) ของข้อ ๓ แห่งประกาศกระทรวงสาธารณสุข เรื่องยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนลงวันที่ ๑๖ กุมภาพันธ์ พ.ศ. ๒๕๓๓ ซึ่งแก้ไขเพิ่มเติมโดยประกาศกระทรวงสาธารณสุขเรื่อง ยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนฉบับที่ ๒๖ ลงวันที่ ๑๙ ตุลาคม พ.ศ. ๒๕๔๔ และให้ใช้ความต่อไปนี้แทน(๔๘) ยาต้านเชื้อไวรัส HIV กลุ่ม non-nucleoside reverse transcriptaseinhibitor(๔๘.๑) ยาต้านเชื้อไวรัส HIV กลุ่ม non-nucleosidereverse transcriptase inhibitor ยกเว้น นีวิราพีน (Nevirapine)คำเตือนยานี้อาจเป็นพิษร้ายแรงต่อตับ(๔๘.๒) ยานีวิราพีน (Nevirapine)คำเตือนในฉลากและเอกสารกำกับยา๑. ยานี้อาจเป็นพิษร้ายแรงต่อตับ๒. หากใช้ยานี้แล้วมีอาการผื่นแดง หรือมีอาการคล้ายเป็นหวัดให้หยุดยาและรีบปรึกษาแพทย์ทันที๓. ห้ามใช้ในผู้ที่เคยแพ้ยานี้คำเตือนในเอกสารกำกับยา๔. เมื่อใช้ยานี้หากมีอาการดังต่อไปนี้ เช่น ไข้ ผื่นแดง ตุ่มน้ำพองมีการหลุดลอกของผิวหนังและบริเวณเยื่อบุต่าง ๆ เช่น ในช่องปาก ลำคอ จมูกอวัยวะสืบพันธุ์ และเยื่อบุตาอักเสบ ให้หยุดยาและปรึกษาแพทย์เพราะอาจเป็น Stevens-Johnsonsyndromeข้อ ๖ ให้ยกเลิกความใน(๕๑.๒) ของข้อ ๓ แห่งประกาศกระทรวงสาธารณสุข เรื่องยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนลงวันที่ ๑๖ กุมภาพันธ์ พ.ศ. ๒๕๓๓ ซึ่งแก้ไขเพิ่มเติมโดยประกาศกระทรวงสาธารณสุขเรื่อง ยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนฉบับที่ ๓๒ ลงวันที่ ๒๔ เมษายน พ.ศ. ๒๕๔๖ และให้ใช้ความต่อไปนี้แทน(๕๑.๒) ยาไรแฟมพิซิน (Rifampicin)คำเตือนในฉลากและเอกสารกำกับยา๑. ยานี้ทำให้เกิดอันตรายต่อตับได้ ทำให้มีอาการตัวเหลือง ตาเหลืองเบื่ออาหาร คลื่นไส้อาเจียน๒.ยานี้อาจทำให้เกิดความผิดปกติของการทำงานของไตและอาจทำให้เกิดความผิดปกติของระบบเลือดและระบบอื่นๆ จะทำให้มีจุดเลือดออกตามผิวหนังหรืออาการหายใจหอบได้๓. หากเกิดอาการดังกล่าวข้างต้นให้หยุดยาและพบแพทย์ทันที๔. หากใช้ยานี้แล้วมีอาการผื่นแดง หรือมีอาการคล้ายเป็นหวัดให้หยุดยาและรีบปรึกษาแพทย์ทันที๕. ห้ามใช้ในผู้ที่เคยแพ้ยานี้คำเตือนในเอกสารกำกับยา๖. เมื่อใช้ยานี้หากมีอาการดังต่อไปนี้ เช่น ไข้ ผื่นแดง ตุ่มน้ำพองมีการหลุดลอกของผิวหนังและบริเวณเยื่อบุต่าง ๆ เช่น ในช่องปาก ลำคอ จมูกอวัยวะสืบพันธุ์ และเยื่อบุตาอักเสบให้หยุดยาและปรึกษาแพทย์เพราะอาจเป็น Stevens-Johnsonsyndromeข้อ ๗ ให้เพิ่มความต่อไปนี้เป็น(๕๙) (๖๐) และ (๖๑) ของข้อ ๓ แห่งประกาศกระทรวงสาธารณสุข เรื่องยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือน ลงวันที่๑๖ กุมภาพันธ์ พ.ศ. ๒๕๓๓ ซึ่งแก้ไขเพิ่มเติมโดยประกาศกระทรวงสาธารณสุข เรื่องยาที่ต้องแจ้งคำ เตือนการใช้ยาไว้ในฉลากและที่เอกสารกำกับยาและข้อความของคำเตือนฉบับที่ ๔๓ ลงวันที่ ๒ กุมภาพันธ์ พ.ศ. ๒๕๕๓(๕๙) อัลโลพูรินอล (Allopurinol)คำเตือนในฉลากและเอกสารกำกับยา๑. หากใช้ยานี้แล้วมีอาการผื่นแดง หรือมีอาการคล้ายเป็นหวัดให้หยุดยาและรีบปรึกษาแพทย์ทันที๒. ห้ามใช้ในผู้ที่เคยแพ้ยานี้คำเตือนในเอกสารกำกับยา๓. เมื่อใช้ยานี้หากมีอาการดังต่อไปนี้ เช่น ไข้ ผื่นแดง ตุ่มน้ำพองมีการหลุดลอกของผิวหนังและบริเวณเยื่อบุต่าง ๆ เช่น ในช่องปาก ลำคอ จมูกอวัยวะสืบพันธุ์ และเยื่อบุตาอักเสบให้หยุดยาและปรึกษาแพทย์เพราะอาจเป็น Stevens-Johnsonsyndrome(๖๐) แดปโซน (Dapsone)คำเตือนในฉลากและเอกสารกำกับยา๑. หากใช้ยานี้แล้วมีอาการผื่นแดง หรือมีอาการคล้ายเป็นหวัด ให้หยุดยาและรีบปรึกษาแพทย์ทันที๒. ห้ามใช้ในผู้ที่เคยแพ้ยานี้คำเตือนในเอกสารกำกับยา๓. เมื่อใช้ยานี้หากมีอาการดังต่อไปนี้ เช่น ไข้ ผื่นแดง ตุ่มน้ำพองมีการหลุดลอกของผิวหนังและบริเวณเยื่อบุต่าง ๆ เช่น ในช่องปาก ลำคอ จมูกอวัยวะสืบพันธุ์ และเยื่อบุตาอักเสบให้หยุดยาและปรึกษาแพทย์เพราะอาจเป็น Stevens-Johnsonsyndrome(๖๑) ยาสูตรผสมที่มีซัลฟามีธอกซาโซล (Sulfamethoxazol) และไทรมีโธพริม(Trimethoprim) เป็นส่วนประกอบคำเตือนในฉลากและเอกสารกำกับยา๑. ห้ามใช้ในผู้ที่เคยแพ้ยานี้๒. ยานี้อาจทำให้เกิดอันตรายต่อตับ ไต ได้๓. ห้ามใช้ในเด็กอายุต่ำกว่า ๒ เดือน หญิงมีครรภ์ ระยะให้นมบุตร๔. หากใช้ยานี้แล้วมีอาการผื่นแดง หรือมีอาการคล้ายเป็นหวัดให้หยุดยาและรีบปรึกษาแพทย์ทันทีคำเตือนในเอกสารกำกับยา๕. เมื่อใช้ยานี้หากมีอาการดังต่อไปนี้ เช่น ไข้ ผื่นแดง ตุ่มน้ำพองมีการหลุดลอกของผิวหนังและบริเวณเยื่อบุต่าง ๆ เช่น ในช่องปาก ลำคอ จมูกอวัยวะสืบพันธุ์ และเยื่อบุตาอักเสบให้หยุดยาและปรึกษาแพทย์เพราะอาจเป็น Stevens-Johnsonsyndromeข้อ ๘ ให้ยกเลิกความใน(๑๖.๒) ของข้อ ๓ แห่งประกาศกระทรวงสาธารณสุข เรื่องยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนลงวันที่ ๑๖ กุมภาพันธ์ พ.ศ. ๒๕๓๓ ซึ่งแก้ไขเพิ่มเติมโดยประกาศกระทรวงสาธารณสุขเรื่องยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนฉบับที่ ๔๖ ลงวันที่ ๒๕ พฤศจิกายน พ.ศ. ๒๕๕๓ และให้ใช้ความต่อไปนี้แทน(๑๖.๒) ยากลุ่มไธอะโซลิดีนไดโอน (Thiazolidinedione) ยกเว้น โรซิกลิทาโซน (Rosiglitazone) และไพโอกลิทาโซน (Pioglitazone)คำเตือน๑. ห้ามใช้ยานี้ในผู้ที่มีหัวใจล้มเหลวในระดับที่รุนแรง (NYHA ในระดับ ๓ และ ๔)๒. ยานี้อาจทำให้เกิดภาวะหัวใจล้มเหลวหากใช้ยานี้แล้วมีอาการหายใจลำบาก เหนื่อยง่ายน้ำหนักเพิ่มอย่างรวดเร็วหรือเกิดอาการบวมมากให้รีบปรึกษาแพทย์โดยทันที๓. การใช้ร่วมกับอินซูลินจะเพิ่มความเสี่ยงในการเกิดภาวะบวมน้ำและหัวใจล้มเหลวมากขึ้นต้องใช้ด้วยความระมัดระวังข้อ ๙ ให้เพิ่มความต่อไปนี้เป็น (๑๖.๔)แห่งประกาศกระทรวงสาธารณสุข เรื่องยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนลงวันที่ ๑๖ กุมภาพันธ์ พ.ศ. ๒๕๓๓ ซึ่งแก้ไขเพิ่มเติมโดยประกาศกระทรวงสาธารณสุขเรื่อง ยาที่ต้องแจ้งคำเตือนการใช้ยาไว้ในฉลากและที่เอกสารกำกับยาและข้อความของคำเตือนฉบับที่ ๔๖ ลงวันที่ ๒๕ พฤศจิกายน พ.ศ. ๒๕๕๓(๑๖.๔) ยาไพโอกลิทาโซน (Pioglitazone)คำเตือน๑. ห้ามใช้ยานี้ในผู้ที่มีหัวใจล้มเหลวในระดับที่รุนแรง (NYHA ในระดับ ๓ และ๔) ยานี้อาจทำให้เกิดภาวะหัวใจล้มเหลวหากใช้ยานี้แล้วมีอาการหายใจลำบาก เหนื่อยง่ายน้ำหนักเพิ่มอย่างรวดเร็วหรือเกิดอาการบวมมากให้รีบปรึกษาแพทย์โดยทันที๒. การใช้ร่วมกับ NSAIDs Coxib หรืออินซูลินจะเพิ่มความเสี่ยงการเกิดภาวะบวมน้ำและหัวใจล้มเหลวมากขึ้นต้องใช้ด้วยความระมัดระวัง๓. ยานี้อาจเพิ่มความเสี่ยงในการเกิดมะเร็งกระเพาะปัสสาวะ๔. ไม่ควรใช้ยานี้ในผู้ป่วยที่กำลังเป็นมะเร็งกระเพาะปัสสาวะ๕. ให้ใช้ยานี้ด้วยความระมัดระวังโดยคำนึงถึงประโยชน์และความเสี่ยงในผู้ป่วยที่เคยเป็นมะเร็งกระเพาะปัสสาวะหรือมีความเสี่ยงต่อการเกิดมะเร็งกระเพาะปัสสาวะ การใช้ยา pioglitazone มากกว่า ๑ ปี อาจจะเกี่ยวข้องกับการเกิดมะเร็งกระเพาะปัสสาวะเพิ่มขึ้น๖. หากมีอาการ หรืออาการแสดงปัสสาวะเป็นเลือด กลั้นปัสสาวะไม่อยู่ปวดเวลาปัสสาวะปวดหลัง หรือปวดท้อง ให้ปรึกษาแพทย์ข้อ ๑๐[๑] ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๓ กรกฎาคม พ.ศ. ๒๕๕๕วิทยา บุรณศิริรัฐมนตรีว่าการกระทรวงสาธารณสุขปริยานุช/ผู้จัดทำ๖ กันยายน ๒๕๕๕ณัฐพร/ผู้ตรวจ๖ กันยายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๓๕ ง/หน้า ๕/๓ กันยายน ๒๕๕๕